# Aristofan

### Izvor: Wikipedija

Αριστοφανης

Aristofan (Αριστοφανης; 448. p.n.e. - 385. p.n.e.) bio je starogrčki pisac komedija.

Aristofan u svojim komedijama tematizira tadašnju svakodnevicu i osuđuje politiku. Vrlo malo podataka postoji o njegovom životu. S pisanjem komedija počeo je kao vrlo mlad pjesnik. U početku je svoje komedije prikazivao pod imenima kazališnih ljudi Kalistrata i Filonida. Sva tri njegova sina bila su komediografi.

## [uredi] Karakteristike

Napisao je oko 40 drama, a 11 ih je sačuvano. Aristofan je u svojim djelima bio neposredan i oštar kritičar suvremenih događaja i poznatih osoba. Radnja je njegovih komedija često apsurdna, nevjerojatna, smiješna, ali u isto vrijeme prožeta realnošću. Njegove likove, lakrdijaše i karikature, pokreću pravi osjećaji pohlepe i ambicije. Satirizirao je i ironizirao, izlagao je podsmijehu društvo - nesavjesnost rasuđivanja, demagogije u demokraciji, prazno dokazivanje i sofizmu, neznanje, lakoumnost, nepostojanost, izdaju, šovinizam i sve ono što će na kraju dovesti do propasti Atene.

Osuđivao je ratovanje (sa Spartom), bio je protiv samoga rata, a i njegovih pobornika koji su se ratovanjem koristili kako bi povećali vlastitu moć na štetu naroda: smatrao je da se prava demokracija može razviti samo u miru. Nije pisao komedije protiv ekstremnih [oligarhija|oligarha]] jer bi to bilo ravno samoubojstvu.

Premda je Aristofan u svojim „Oblacima” prikazao Sokrata kao poluludog čovjeka i sofista, Platon u svome djelu „Symposion” govori da nisu bili neprijatelji. Aristofan je u komediji „Žabe” prikazao i Eshila i Euripida u nadmetanju za najboljeg tragičara. Aristofan kritizira Euripida kao lošeg pjesnika istovremeno dajući prvu obrazloženu i detaljnu kritiku; zato ga se smatra i svojevrsnik začetnikom književne kritike. Također je, svojom komedijom „Ptice”, postao preteča piscima utopija. Naime, u tom se djelom traga za zemljom u kojoj se najsretnije može živjeti. U svome se djelu „Lizistrata” zalaže za pacifizam i ideju da se Atena i Sparta (koje su se tada borile u Peloponeskom ratu) ujedine kako bi zajedno vladale Grčkom. U tom djelu žene odlučuju muževima uskratiti spolne odnose sve dok rat ne završi.

## [uredi] Zanimljivosti i anegdote

- Aristofanu se pripisuje poznata priča o tome kako su ljudi nekoć bili okrugla bića, ali su ih bogovi prepolovili zbog lošeg vladanja. Sada svaka od te dvije polovice traži onu drugu kako bi se iznova spojile.

- Platon u svome djelu „Symposion” prikazuje anegdotu o Aristofanu. Naime, on je uspio najviše popiti i najviše govoriti od svih prisutnih na noćnoj gozbi te je do kasnih sati raspravljao sa Sokratom o tome bi li jedan čovjek bio sposoban pisati i komedije i tragedije.

## [uredi] Sačuvana djela

- Aharnjani - Ἀχαρνεῖς (425. p.n.e.)
- Vitezovi - Ἱππεῖς (424. p.n.e.)
- Oblaci - Νεφέλαι (423. p.n.e.)
- Ose - Σφῆκες (422. p.n.e.)
- Mir - Εἰρήνη (421. p.n.e.)
- Ptice - Ὄρνιθες (414. p.n.e.)
- Lizistrata - Λυσιστράτη (411. p.n.e.)
- Ženska skupština u Tezmoforiju - Θεσμοφοριάζουσαι (411. p.n.e.)
- Žabe - Βάτραχοι (405. p.n.e.)
- Žene u narodnoj skupštini - Ἐκκλησιάζουσαι (392. p.n.e.)
- Pluton - Πλοῦτος (388. p.n.e.

## [uredi] Izgubljena djela

- Gozbenici
- Babilonci
- Ratari
- Trgovački brodovi
- Proagon
- Amfijaraj
- Geritad
- Koskal
- Aiolosikon
- Anagyros
- Pečenje
- Dedal
- Danaide
- Dioniz brodolomac
- Kentaur
- Niob
- Junaci
- Otoci
- Lemnjanke
- Starost
- Feničanke
- Pjesme
- Polid
- Godišnja doba
- Rode
- Telemešani
- Trifal
- Žene u taboru

## [uredi] Citati

- Te nemoguće žene - ne možeš s njima, ne možeš bez njih!
- Gdje je dobro, tu je i domovina.
- Nema smrtnika koji bi bio potpuno sretan!

Dobavljeno iz "http://hr.wikipedia.org../../../a/r/i/Aristofan.html"

Kategorije: Grčki književnici | Stara Grčka

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Català
- Česky
- Dansk
- Deutsch
- Ελληνικά
- English
- Español
- Euskara
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- اردو
- 中文